Case ID: 1173650
Sentence 32: Qanunvericiliyin sadalanan normalarının tələblərindən aydın olduğu kimi, namizədlər seçkilərin keçirilməsi zamanı səsvermə prosesinin müşahidə olunması üçün müvafiq seçki komissiyasında müşahidəçi ilə təmsil olunurlar, bu zaman müşahidəçilərin müşahidənin aparılması üçün şəraitin yaradılmasını tələb etmək, səsvermənin təşkili ilə əlaqədar iradlarla müvafiq komissiyanın sədrinə, o olmadıqda isə onu əvəz edən şəxsə müraciət etmək və aparılmış müşahidənin nəticələrinin seçki komissiyasının protokoluna əlavə olunmasının tələb edilməsi hüquqları müəyyən olunmuşdur.İddia tələbinə münasibətdə isə apellyasiya məhkəməsi tərəfindən müəyyən edilmişdir ki, iddiaçı seçki məntəqələrində səsvermə prosesi zamanı bir sıra qanun pozuntularına yol verilməsini, məntəqələrdə müşahidənin tam və dəqiq aparılmasının mümkün olmamasını, seçki məntəqələrində müşahidəçilərə protokolların surətlərinin süni şəkildə yubadıldığını iddia etsə də, göstərilən hallarla bağlı, habelə seçki məntəqələrində müşahidələrin aparılmasına mane olan hallar barədə, eləcə də müşahidəçilərin qanunvericiliklə müəyyən olunmuş hüquqlarından istifadə edərək seçki məntəqələrində baş vermiş pozuntulara dair iradlarla seçki komissiyaları rəhbərlərinə yazılı və şifahi qaydada müraciət etmələri müvafiq sübutları apellyasiya məhkəməsinə təqdim edə bilməmişdir.